Търся работа. Уча задочно и искам да посещавам лекциите за седмица всеки месец. Уча в друг град. Когато на интервю за работа им кажа това, автоматично ми отказват или наемат друг работник. Имам ли право на отпуск за обучение и тъй като работодателя ми отказва този 25 дневен отпуск по член 169( ако е актуален)какво следва да направя? Мога ли да поискам да ми бъде заплатен? И когато ми отказват какво още мога да направя?




Имам ли право на отпуск за обучение и тъй като работодателя ми отказва този 25 дневен отпуск какво следва да направя? Мога ли да поискам да ми бъде заплатен?
=============================================================================================================================================================

 

Правилно сте се ориентирали, че приложима е разпоредбата на чл. 169 КТ –  

Чл. 169. (Изм. – ДВ, бр. 100 от 1992 г.) (1) (Изм. – ДВ, бр. 25 от 2001 г., в сила от 31.03.2001 г.) Работник или служител, който учи в средно или висше училище без откъсване от производството със съгласието на работодателя, има право на платен отпуск в размер 25 работни дни за всяка учебна година.  

(2) (Изм. – ДВ, бр. 100 от 1992 г., изм. – ДВ, бр. 25 от 2001 г., в сила от 31.03.2001 г.) Отпускът по ал. 1 се ползва независимо от всички останали видове отпуски. Той може да се ползва наведнъж или на части и не се предоставя на работник или служител, който повтаря учебната година по неуважителни причини.”  

Въпросният отпуск се ползва със съгласието на работодателя.  

Според чл. 171 от КТ – Работниците и служителите по чл. 169, ал. 1 имат право и на неплатен отпуск в следните размери:  

1. за подготовка и явяване на изпит – до 20 работни дни за учебна година;  

2. (изм. – ДВ, бр. 25 от 2001 г., в сила от 31.03.2001 г.) за подготовка и явяване на приемен, на зрелостен или на държавен изпит, включително и за подготовка и защита на дипломна работа или дипломен проект в средни учебни заведения – до 30 работни дни;  

3. за подготовка и явяване на държавен изпит, включително и за подготовка и защита на дипломна работа или на дипломен проект във висши учебни заведения – до 4 месеца;


(2) (Нова – ДВ, бр. 25 от 2001 г., в сила от 31.03.2001 г.) Когато съгласие на работодателя не е дадено, работникът или служителят, който учи в средно или във висше училище без откъсване от производството, има право на неплатен отпуск в размерите по ал. 1, намалени наполовина.  

(3) (Предишна ал. 2, изм. – ДВ, бр. 25 от 2001 г., в сила от 31.03.2001 г.) Неплатеният отпуск по ал. 1 и 2 се признава за трудов стаж.”  

 Отпуските на учащите се се ползват във време, определено от работника или служителя в зависимост от организацията на учебния процес, след писмено уведомяване на работодателя най-малко 7 дни предварително.


Поздрави,  

адв. Николина Митова  

0898 303092


